wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு93

## அதிகாரிகளை அதிகப்படுத்தலாமா?

தற்போது தமிழ் விக்கிப்பீடியாவின் வளர்ச்சியை முன்னிட்டு 9 நிர்வாகிகளை ஒரே வாக்கெடுப்பில் தேர்ந்தெடுத்தது போல் கூடுதலாக இரண்டு அதிகாரிகளை தமிழ் விக்கிப்பீடியாவில் தேர்ந்தெடுக்கலாமே. மற்றவர் கருத்துகள் என்ன? தற்போது மயூரநாதன், நற்கீறன், சுந்தர், இரவி போன்ற நால்வர் மட்டுமே அதிகாரிகள் என்பதையும் நினைவுக் கூறுகிறேன்.--தென்காசி சுப்பிரமணியன் (பேச்சு) 23:30, 29 அக்டோபர் 2013 (UTC)  
: அதிகரிக்கலாம் என்பதே என்னுடைய கருத்தும். ஆனால், தற்போதைய சூழ்நிலையில் நியாயமான தெரிவு செய்வது சாத்தியமாகுமா தெரியவில்லை. எனவே, உடனடியாக இது பற்றி எதுவும் செய்யாமல் விடுவதுதான் நல்லது. ---மயூரநாதன் (பேச்சு) 09:53, 30 அக்டோபர் 2013 (UTC)
:: ஏன் சார். தற்பொழுதைய சூழல் நலமாகத்தானே உள்ளது. புருனோ மஸ்கரனாஸ் (பேச்சு) 11:26, 30 அக்டோபர் 2013 (UTC)
: நல்ல யோசனை. நான் தெரிவிக்கிறேன் புருனோ மஸ்கரனாஸ் (பேச்சு) 11:26, 30 அக்டோபர் 2013 (UTC)
பரிந்துரைக்கலாம். நிருவாகியாக இருப்பவரே இதற்கு போட்டியிட வேண்டும், நிருவாகியாக ஐந்து (மூன்று?) ஆண்டுகள் பணியாற்றி இருக்க வேண்டும், கேள்விகளை எல்லோரும் கேட்க வேண்டும் ஏனெனில் தேர்ந்தெடுக்கப்படுபவர் **அதிகாரி** (இனிமேல் நிருவாகி ஆகும் பயனர்களையும் எல்லோரும் கேள்வி கேட்டு பதில் வாங்க வேண்டும்) என்பது என் கருத்து. --குறும்பன் (பேச்சு) 14:49, 30 அக்டோபர் 2013 (UTC)  
::இம்முறை நடைபெற்ற நிர்வாகி தேர்தலிருந்து கிடைத்த அனுபவத்தினை பயன்படுத்திக் கொள்ள வேண்டும். ஆதரவு, நடுநிலை, எதிர்ப்பு வாக்குகளை இடுவதற்கான நடைமுறை என்ன என்பதைப் பற்றி சிறு குறிப்பனையும் அதனுடன் இணைத்தல் நன்று. தென்காசியாரின் இந்த முன்மொழிவினை வரவேற்கிறேன். இருப்பினும் மயூரநாதன் சுட்டிக்காட்டியது போல சில காலம் இந்த முயற்சியை ஒத்திவைக்க வேண்டுகிறேன். தற்போதைய சூழலில் தொடர்பங்களிப்பு செய்யும் பயனர்கள் விக்கிவிடுப்பில் உள்ளனர் என்பதையும் சுட்டிகாட்ட விரும்புகிறேன். நன்றி. --சகோதரன் ஜெகதீஸ்வரன் (பேச்சு) 15:07, 30 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு93

## குற்றமும் தண்டனையும்

உலகில் எங்கெல்லாம் சட்டமும், தர்மமும், நீதியும், நியாயமும் முக்கியமாக கருதப்படுகிறதோ அங்கெல்லாம் கடை பிடிக்கப்படும் நடைமுறை என்னவென்றால்
1. ஒருவர் குற்றம் சாட்டுவார்
1. குற்றம் சாட்டுபவர் அதற்கான காரணங்களையும் ஆதாரங்களையும் தருவார்
1. குற்றம் சாட்டப்பட்டவர் தன் தரப்பை விளக்குவார். அந்த குற்றச்சாட்டுகளுக்கு எதிராக தன் தரப்பு வாதம் மற்றும் ஆதாரங்களை தருவார்
1. குற்றம் (அல்லது தவறு அல்லது தப்பு) நடந்ததா என்பது முதலில் உறுதி செய்யப்படும். அல்லது நடக்கவில்லை என்று உறுதி செய்யப்படும்
1. அதன் பிறகே குற்றம் நடந்தது என்று உறுதி செய்யப்பட்ட பிறகே தண்டனை குறித்து விவாதிக்கப்படும்
குற்றம் நடந்ததா என்று முடிவு செய்யப்பட்டபின்னரே தண்டனை என்ன என்று முடிவு செய்யப்படும்  
குற்றம் உறுதி செய்யப்படாமல் தண்டனை குறித்து பேசுவதில் இரண்டு பிரச்சனைகள் உள்ளன
1. நிரபராதி தண்டிக்கப்படலாம்
1. குற்றவாளி தப்பலாம்  
குற்றம் நடந்ததா என்றே விசாரனை செய்யாமல், அல்லது அந்த விசாரணை ஆரம்ப கட்ட நிலையில் இருக்கும் போது, தண்டனை குறித்து முடிவு செய்ய குழு அமைப்பதற்கு ஒரே நோக்கம் தான் இருக்க முடியும். *அது என்னவென்றால், குற்றம் முடிவு செய்யப்படவில்லை, எனவே குற்றவாளியை தப்பவைக்கலாம் என்ற தீய நோக்கமே அது*  
நீதி, நியாயம், தர்மம் ஆகியவற்றிற்கு முக்கியத்துவம் அளிக்கும் எந்த சமூகமும் இப்படி குற்றவாளிகளை தப்புவிக்க புதுபுது வழிமுறைகளை (உதாரணமாக குற்றம் குறித்து விசாரணை முடியும் முன்னர் தண்டனை குறித்த பரிந்துரையை செய்து அதன் மூலம் குற்றவாளிய தப்புவிக்கும் வழிமுறை) கடைபிடிக்க மாட்டார்கள்  
**மலிவு விளம்பரம், பக்க சாய்வு, அநீதி, கடுஞ்சாய்வு, அதர்மம் ஆகியவற்றிற்கு முன்னிலை அளிக்கும் சமூகமே இப்படி குற்றவாளிகள் தப்ப வேண்டும் என்ற காரணத்திற்காக குற்றம் குறித்த விசாரணை நடந்தால் குற்றம் நிருபணம் ஆகி குற்றவாளிக்கு தண்டனை அளிக்க வேண்டும் என்ற கவலையில் விசாரனை நடக்கும் முன்னர் தண்டனை முடிவு செய்ய குழு அமைத்து குற்றவாளிகளை காக்க கடும் முயற்சி எடுக்கும்**  
எனவே
- நீங்கள் நீதியின் பக்கமா, அல்லது அநீதியின் பக்கமா
- நீங்கள் தர்மத்தின் பக்கமா, அல்லது அதர்மத்தின் பக்கமா
- நீங்கள் நியாத்தின் பக்கமா, அல்லது அநியாயத்தின் பக்கமா
- நீங்கள் நடுநிலையா அல்லது கடுஞ்சாய்வா
என்று சுய பரிசோதனை செய்து கொள்ள வேண்டிய நேரம் இது  
இங்கே முன்வைக்கப்பட்டுள்ள கேள்விகள் எந்த ஒரு தனிப்பட்ட பயனருக்கும் ஆதரவாகவோ எதிராகவோ வைக்கப்படவில்லை. இவற்றின் நோக்கம் தமிழ் விக்கி சரியான பாதையிலிருந்து வழுவிவிடாமல் இருப்பதை உறுதி செய்வதற்கே. எனவே பிற பயனர்கள் சொந்த விருப்பு வெறுப்புகளுக்கு அப்பாற்பட்டு இக்கேள்விகள் மீது கவனம் செலுத்தவேண்டும் என்று கேட்டுக்கொள்கிறேன்
புருனோ மஸ்கரனாஸ் (பேச்சு) 01:12, 30 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு93

## நிருவாகப் பொறுப்பை மீளப்பெறுவது பற்றி

இங்கே பல கேள்விகளை எழுப்பியுள்ளேன். த.வி-யில் உள்ள பயனர்களும் நிருவாகிகளும் அதிகாரிகளும், குற்றச்சாட்டை முன்வைத்த Rajan s அவர்களும், குற்றம் சாட்டப்பட்ட தேனி சுப்பிரமணி அவர்களும் பார்க்க வேண்டும்.--செல்வா (பேச்சு) 06:44, 30 அக்டோபர் 2013 (UTC)
# விக்கிப்பீடியா:ஆலமரத்தடி/தொகுப்பு93

## பக்கசார்பு, நேர்மையற்றதன்மை, அநீதி ஆகியவற்றிற்கு உதாரணம்
# விக்கிப்பீடியா:ஆலமரத்தடி/தொகுப்பு93

## தீபஒளித்திருநாள் + ஆலோயீன் முன்னிட்டு இலச்சினை மாற்ற வேண்டுகோள்

<big>**திட்ட எண்ணம் கைவிடப்படுகிறது - மேலும் யாரும் கருத்தளிக்க வேண்டாம்**</big>  
குறிப்பிட்ட சில (மதம் சாரா - பெரும்பாலும் பல சாராரும் கொண்டாடும்) விழாக்களுக்கு விக்கிப்பீடியா இலச்சினையை குறுகிய நாட்களுக்கு மாற்றினால் மிகவும் நன்றாக இருக்கும் என்று எண்ணுகிறேன். எடுத்துக்காட்டாக கூகுள் டூடுள்களைப் போல (டூடுள்கள்). அது கண்ணைக் கவரும்படி இருப்பதோடு ஒரு human touch கிடைக்கும் என்று எண்ணுகிறேன். பல விக்கிகளிலும் (குறிப்பாக ஒரு நாடு, ஒரு மொழி, ஓர் இனம் சார்ந்த விக்கிகள்) இதுபோன்று விழாக்களுக்கு இலச்சினைகளை மாற்றுகின்றனர். நம்மை நான் அந்தப் பிரிவுக்குள் கொண்டுவரவில்லை. ஆயினும், அதனை ஓரெடுத்துக்காட்டாக எடுத்துக் கொண்டு முனையலாம் என்று எண்ணுகிறேன். அதனை வைத்துத்தான் தற்போது பத்தாண்டு இலச்சினையை மாற்றினேன். அது பலராலும் பாராட்டப்பட்டது. (என் பேச்சுப்பக்கம் பார்க்கவும்)  
எனக்கு விழாக்களின் பட்டியலும் தேவைப்படுகிறது. எனவே, அதனையும் இங்கு கூறினால் முறையாக ஒரு திட்டப்பக்கம் தொடங்கலாம் என்று இருக்கிறேன். இதற்கு சமூக ஒப்புதல் கட்டாயமான ஒன்று. எனவே, தனித்துச் செயல்பட விரும்பவில்லை. அருள்கூர்ந்து உங்கள் (வளர்முகமான) கருத்துகளை முன்வைக்கவும். 
(ஒரு வார காலம் - நவம்பர் 7 வரை வரும் நிலையைப் பொறுத்து)
# விக்கிப்பீடியா:ஆலமரத்தடி/தொகுப்பு93

## தீபஒளித்திருநாள் + ஆலோயீன் முன்னிட்டு இலச்சினை மாற்ற வேண்டுகோள்

### நான் விரும்பிய விழாக்கள் (தை / சனவரி மாதத்திலிருந்து)

1. ஆங்கிலப் புத்தாண்டு
1. பொங்கல் விழா
1. மகளிர் நாள்
1. சித்திரை முதல் நாள்
1. உழைப்பாளர் நாள்
1. பன்னாட்டுச் சுற்றுச்சூழல் நாள்
1. இரம்சான்
1. தீபஒளித்திருநாள்
1. கிறித்துமஸ்  
இவை, என் மனதில் பட்டவை. தற்போது நீங்கள் பட்டியல் எதுவும் தர வேண்டாம். இத்திட்டத்திற்கு ஆதரவோ எதிர்ப்போ கருத்தோ தந்தால் போதுமானது. திட்டம் இறுதியானால், திட்டப்பக்கம் தொடங்கி பட்டியலிடலாம். நன்றி.
# விக்கிப்பீடியா:ஆலமரத்தடி/தொகுப்பு93

## தீபஒளித்திருநாள் + ஆலோயீன் முன்னிட்டு இலச்சினை மாற்ற வேண்டுகோள்

### நான் விரும்பிய விழாக்கள் (தை / சனவரி மாதத்திலிருந்து)

#### ஆதரவு

<big>**திட்ட எண்ணம் கைவிடப்படுகிறது - மேலும் யாரும் கருத்தளிக்க வேண்டாம்**</big>
1. --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 03:19, 1 நவம்பர் 2013 (UTC)
1. --ஜெயரத்தின மாதரசன் <sup><small>\உரையாடுக</small></sup> 06:20, 1 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு93

## தீபஒளித்திருநாள் + ஆலோயீன் முன்னிட்டு இலச்சினை மாற்ற வேண்டுகோள்

### நான் விரும்பிய விழாக்கள் (தை / சனவரி மாதத்திலிருந்து)

#### எதிர்ப்பு

<big>**திட்ட எண்ணம் கைவிடப்படுகிறது - மேலும் யாரும் கருத்தளிக்க வேண்டாம்**</big>
----Kanags <sup>\உரையாடுக</sup> 08:20, 1 நவம்பர் 2013 (UTC)
:--Natkeeran (பேச்சு) 13:17, 1 நவம்பர் 2013 (UTC)
: --மணியன் (பேச்சு) 15:49, 1 நவம்பர் 2013 (UTC)
# விக்கிப்பீடியா:ஆலமரத்தடி/தொகுப்பு93

## தீபஒளித்திருநாள் + ஆலோயீன் முன்னிட்டு இலச்சினை மாற்ற வேண்டுகோள்

### நான் விரும்பிய விழாக்கள் (தை / சனவரி மாதத்திலிருந்து)

#### நடுநிலை

<big>**திட்ட எண்ணம் கைவிடப்படுகிறது - மேலும் யாரும் கருத்தளிக்க வேண்டாம்**</big>
1. --பழ.இராஜ்குமார் (பேச்சு) 07:02, 1 நவம்பர் 2013 (UTC)
# வார்ப்புரு:ஆலமரத்தடி மேற்பகுதி

__NEWSECTIONLINK__
</br clear="all" />
| </span>  
**ஆலமரத்தடிக்கு வருக! இங்கு விக்கிப்பீடியா குறித்த செய்திகள், அறிவிப்புகள், கொள்கை விளக்கங்கள், புதிய சிந்தனைகள், உதவிக் குறிப்புகள் போன்றவை இடம்பெறுகின்றன. நீங்களும் இப்பக்கத்தில் உங்கள் கருத்துகளைப் பிற பயனர்களுடன் பகிர்ந்து கொள்ளலாம். இந்தப் பக்கத்தில் இருக்கும் பழைய, முடிவடைந்த கலந்துரையாடல்கள் அவ்வப்போது இங்கிருந்து நீக்கப்பட்டு காப்பகத்தில் சேர்க்கப்பட்டு விடும் என்பதையும் கருத்தில் கொள்ள வேண்டும்.**</small> | </span>  
இது விக்கிப்பீடியாத் தொழினுட்பம் சார்ந்த செய்திகளுக்கும் சிக்கல்களுக்குமான ஆலமரத்தடி ஆகும். விக்கி மென்பொருளிலுள்ள வழுக்களை முறையிடுவதற்கு, பக்சில்லாவைப் பயன்படுத்தவும்.</small> | காப்பகம் (தொகுப்புகள்)
----
நிலுவையில் உள்ள பணிகள்
----  
0 1 2 3 4 5 6 7 8 9 10 11 12 13 14 15 16 17 17b 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 | } |
| --- | --- | --- | --- |  
</br>
</br clear="all" />
# கடவுள் உண்டா இல்லையா? (நூல்)

கடவுள் உண்டா இல்லையா? என்னும் நூல் ஆத்திகரும், நாத்திகரும் சந்தித்து உரையாடும் கேள்வி-பதில் தொகுப்பாகும்.
# கடவுள் உண்டா இல்லையா? (நூல்)

## நூலாசிரியர்

இந்நூலின் ஆசிரியர் ஏ.பாலசுப்ரமண்யம் திண்டுக்கல் மாவட்டம், திண்டுக்கல் நகரிலுள்ள சவரியார் பாளையம் பகுதியில் வசித்தவர். மார்க்சிஸ்ட் கம்யூனிஸ்ட் கட்சி யின், தமிழ் மாநிலக் குழு செயலாளராக நீண்டகாலம் இருந்தவர். இராமாயண விமர்சனம் எழுதிய அமிர்தலிங்க அய்யரின் மகனாவார். ஒடுக்கப்பட்ட மக்கள், பாட்டாளிகளின் அரசை இந்திய மண்ணில் நிறுவ தனது வாழ்நாளை அர்ப்பணித்தவர்.
# கடவுள் உண்டா இல்லையா? (நூல்)

## உள்ளடக்கம்

இந்நூலில் பின்வரும் தலைப்புகளில் கட்டுரைகள் உள்ளன:
- உடற்கூறு சாத்திரம் (Physiology)
- தாவர சாதந்திரம் (Botany)
- பிராணி சாத்திரம்(Zoology)
- பூகோள சாத்திரம் (Geography)
- பூதத்வ சாத்திரம் (Geology)
- வான சாத்திரம் (Astronomy)
- வேதாந்தம்(Philosophy)
- "பிரபஞ்ச" அறிவு அல்லது பிரபஞ்சம் பற்றிய கண்ணோட்டம்
# உருளைக் கிழங்கு குடும்பம்

**** என்பது (<small>இலத்தீன்</small>:**Solanaceae**; ஆங்கிலம்:nightshades) பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 98 பேரினங்களும். அவற்றினுள் ஏறத்தாழ 2,700 இனங்களும் உள்ளன. இக்குடும்பத் தாவரங்களுள் 21 பேரினங்களும். 700 க்கும் மேற்பட்ட சிற்றினங்களும் இந்தியாவில் உள்ளன.
# உருளைக் கிழங்கு குடும்பம்

## தோற்றம்

### வளரியல்பு

பெரும்பாலும் ஓராண்டு சிறுசெடிகளாக உள்ளன. (எ.கா. 'சொலானம் மெலாஞ்சினா') சில புதர் செடிகளாகவும் உள்ளன. (எ.கா. 'சொலானம் டார்வம்' (சுண்டைக்காய்) மற்றும் அரிதாக மரங்கள் (எ.கா. 'சொலனம். செய்சான்சியம்') இக்குடும்பத்தில் காணப்படுகின்றன.
# நெஸ்டோரியக் கொள்கை

**நெஸ்டோரியக் கொள்கை** (*Nestorianism*) என்பது இயேசு கிறிஸ்து யார் என்பதை விளக்குகின்ற இறையியல் துறையான கிறிஸ்தியல் (Christology) என்பதைச் சார்ந்த ஒரு கொள்கை ஆகும்.  
இக்கொள்கையானது "நெஸ்டோரியுசு" (:en:Nestorius) என்பவர் எடுத்துரைத்த கருத்துகளின் அடிப்படையில் உருவானதால் இப்பெயர் பெற்றது. இக்கொள்கை தவறானது என்று திருச்சபையின் பொதுச்சங்கங்களால் கண்டனம் செய்யப்பட்டது.
# நெஸ்டோரியக் கொள்கை

## நெஸ்டோரியுசின் கருத்து

நெஸ்டோரியுசு என்பவர் காண்ஸ்டாண்டிநோபுளின் மறைமுதல்வராக கிபி 428-431 ஆண்டுக் காலத்தில் பதவி வகித்தார். அவர் அந்தியோக்கியா நகரை மையமாகக் கொண்டிருந்த ஓர் இறையியல் இயக்கத்தைச் (School of Antioch) சார்ந்த மொப்சுவேஸ்தியா தியடோர் என்பரின் அணுகுமுறையைத் தழுவியிருந்தார். அந்த இயக்கமானது இயேசு கிறிஸ்துவில் கடவுள் இயல்பும் (*divine nature*) மனித இயல்பும் (*human nature*) ஒன்றோடொன்று தொடர்பற்றனவாக உள்ளன என்ற கருத்தை முன்வைத்தது.  
நெஸ்டோரியசின் கருத்தை எதிர்த்து வாதாடியவர்களுள் முக்கியமானவர் "அலெக்சாந்திரியா நகர் சிரில்" என்பவர். இவர் எகிப்தில் அமைந்த அலெசாந்திரியா நகரில் மறைமுதல்வராக இருந்தவர். அலெக்சாந்திரியா சபைக்கும் காண்ஸ்டாண்டிநோபுள் சபைக்கும் ஏற்கெனவே போட்டி இருந்துவந்தது. அதோடு இறையியல் தொடர்பான கருத்து வேறுபாடும் எழுந்ததால் சிரில் நெஸ்டோரியசைக் கடுமையாக எதிர்த்தார்.  
சிரில் நெஸ்டோரியசு மீது சுமத்திய குற்றச்சாட்டு இது: கிறித்தவ திருச்சபையின் கொள்கைப்படி இயேசுவின் தாயான மரியா உண்மையிலேயே "கடவுளின் தாய்" ("தேவமாதா") (Theotokos) என்றிருக்க, நெஸ்டோரியசு மரியாவை வெறுமனே "கிறிஸ்துவின் தாய்" (Christotokos) என்று கூறியது தவறு. அக்கருத்து கண்டிக்கப்பட வேண்டும்; நெஸ்டோரியுசு மறைமுதல்வர் பதவியிலிருந்து நீக்கப்பட வேண்டும்.  
எபேசு நகரில் 431இல் கூடிய பொதுச்சங்கம் (Council of Ephesus) நெஸ்டோரியுசின் கொள்கை "திரிபுக் கொள்கை" (heresy) என்று கூறி கண்டனம் செய்தது. அதுபோலவே 451இல் கூட்டப்பட்ட கால்செதோன் பொதுச்சங்கமும் (Council of Chalcedon) செய்தது.  
பின்னர் நெஸ்டோரியுசின் ஆதரவாளர்கள் பாரசீகத்திற்குப் பெயர்ந்து சென்றனர். அங்கு சிறுபான்மையாக இருந்த கிறித்தவ சபை அவர்களுக்குப் புகலிடம் கொடுத்தது. அவ்வமயம் சாசானியப் பேரரசாக இருந்த பாரசீகத்தில் பெரும்பான்மையாக இருந்த சோராசுதிர சமயத்தவரும் பேரரசனும் கிறித்தவர்கள் வெளி அதிகாரிகளுக்கு விசுவாசமுள்ளவர்களாக இருப்பதை விரும்பவில்லை. எனவே பெரும்பான்மை சமயத்தவரின் பாதுகாப்பைப் பெறுவதற்காகவும் சிறுபான்மை கிறித்தவர்கள் அரச விருப்பத்திற்கு இணங்கி, தாம் தனி அதிகாரம் கொண்ட திருச்சபை என்று அறிக்கையிட்டனர். படிப்படியாக அத்திருச்சபை நெஸ்டோரியக் கொள்கையைத் தனதாக்கிக் கொண்டதால் மேற்கு திருச்சபையிலிருந்து பிரிந்தது (Nestorian Schism)
# நெஸ்டோரியக் கொள்கை

## நெஸ்டோரியக் கொள்கையின் அம்சங்கள்

இக்கொள்கையானது, இயேசு கிறிஸ்துவில் இறைத்தன்மையும் மனிதத்தன்மையும் நெருங்கிய விதத்தில் இல்லாமல் பிரிந்த முறையிலேயே உள்ளன என்று கூறியது. அதற்கு நேர்மாறான கொள்கையானது இயேசுவிடத்தில் ஒரே தன்மைதான் உண்டு என்றும் அது இறைப்பண்பும் மனிதப்பண்பும் கொண்டுள்ளது என்றும் கூறியது (Monophysitism)  
நெஸ்டோரியுசின் கருத்துப்படி, இயேசு கிறிஸ்து என்னும் மனிதர், கடவுளின் மகன் என்று கூறமுடியாது. மாறாக, அவர் மனிதர் என்ற முறையில் அவரோடு கடவுளின் மகன் இணைந்து அவரில் வாழ்கிறார். அவரது இயல்பு மனித இயல்பே.  
நெஸ்டோரியுசு கொள்கையும் அதற்கு நேர்மாறான "ஓரியல்புக் கொள்கையும்" (*Monophysitism*) தவறு என்று கால்செதேன் பொதுச்சங்கம் கண்டனம் செய்தது.  
பாரசீகத்தில் குடியேறிய கிறித்தவர்களின் வருகையால் அங்கு நெஸ்டோரிய கொள்கை உருப்பெற்றது. அங்கிருந்து 7ஆம் நூற்றாண்டளவில் பலர் ஆசியா சென்று கிறித்தவத்தைப் பரப்பினர்.  
எனினும் கீழைத் திருச்சபைகள் அனைத்தும் நெஸ்டோரியக் கொள்கைகளை ஏற்றன என்று கூறமுடியாது. எடுத்துக்காட்டாக, நெஸ்டோரியுசை ஏற்றாலும் அவர் பெயரால் வழங்கும் கொள்கையை அப்படியே ஏற்காத ஒரு சபை "கிழக்கு அசீரிய சபை" (Assyrian Church of the East) ஆகும்.  
ஆசியாவுக்குப் பரவிய பாரசீக கிறித்தவ சபையின் வளர்ச்சி தடைபடுவதற்கு இசுலாமும் பவுத்தமும் செல்வாக்கு அடைந்தது ஒரு முக்கிய காரணம் ஆகும்.
# நெஸ்டோரியக் கொள்கை

## இயேசு கிறிஸ்து பற்றி திருச்சபை ஏற்கின்ற பொதுக் கொள்கை

நெஸ்டோரியுசுவின் கொள்கை தவறானது என்று கிறித்தவத்தின் பொதுச்சங்கங்கள் தெளிவாக வரையறுத்தன. அதன் பிறகும் இயேசுவின் இயல்பு, ஆளுமை போன்றவை பற்றிய விவாதம் தொடர்ந்தது.  
கிபி 5ஆம் நூற்றாண்டில் வரையறுக்கப்பட்டு, இன்று கத்தோலிக்க சபை, கீழை கத்தோலிக்க மரபு சபைகள், ஆங்கிலிக்கம், லூதரனியம் போன்ற மைய நீரோட்ட புரட்டஸ்தாந்து சபைகள் அனைத்துமே இயேசு கிறிஸ்து பற்றி வரையறுக்கப்பட்ட கொள்கையை ஏற்கின்றன.  
கத்தோலிக்க திருச்சபையின் மறைக்கல்வி சுருக்கம் என்னும் அதிகார பூர்வ போதனை ஏடு "இயேசு யார்" என்னும் கேள்விக்குப் பின்வருமாறு பதில் தருகிறது (எண்கள் 87-88):
# சோனோமா, கலிபோர்னியா

**சோனோமா ** (*Sonoma*) அமெரிக்காவின், கலிபோர்னியாவில் சோனோமா கவுண்டியில் சோனோமா பள்ளத்தாக்கில் அமைந்துள்ள ஓர் வரலாற்று சிறப்புமிகு நகரமாகும். மெக்சிக்கோவின் குடியேற்றத்தை நினைவுறுத்தும் வரலாறுடைய நகரமையத்தை சுற்றி அமைந்துள்ள இந்த நகரம் சிறிது காலமே இருந்த கலிபோர்னியக் குடியரசின் தலைநகரமாக விளங்கியது. இன்று கலிபோர்னியா மாநில திராட்சைமது தொழிலின் மையமாக விளங்குகிறது. தேசிய அளவில் புகழ்பெற்ற சோனோமா பன்னாட்டுத் திரைப்பட விழா இங்கு நடத்தப்படுகிறது. 2010 கணக்கெடுப்பின்படி மக்கள்தொகை 10,648 ஆக இருந்தது. சோனோமா ஊரகப் பகுதியின் மக்கள்தொகை 32,678 ஆகும்.
# குடகன்ன தீசன்

குடகன்ன திஸ்ஸன் அனுராதபுர இராசதானியை ஆண்ட அரசனொருவனாவான். கி.மு. முதலாம் நூற்றாண்டில் அனுராதபுரத்தை கி.மு. 42 தொடக்கம் கி.மு. 20 வரை இவன் ஆட்சி செய்து வந்தான். இவன் 22 ஆண்டுகள் அரசை ஆண்டு வந்தான். இவன் மகசுழி மகாதீசனின் மகன் ஆவான். இவன் முன் அனுலாதேவி ஆட்சியில் இருந்தாள். இவனுடைய மகன் பட்டிகாபய அபயன் இவனின் பின் ஆட்சியேறினான். இவனால் சில விகாரைகள் அமைக்கப்பட்டதுடன் விவசாயப் பணியிலும் வளர்ச்சியிலும் இவன் ஈடுபட்டதாக மகாவம்சத்தில் குறிப்பிடப்படுகின்றது.
# பட்டிகாபய அபயன்

**பாதிகாபய அபயன்** (*Bhatikabhaya Abhaya*) அனுராதபுரத்தை கி.மு. 20 தொடக்கம் கி.பி. 09 வரை ஆட்சி செய்து வந்த அரசன். இவனுக்கு முன்பு குட்டகண்ண தீசன் ஆட்சியில் இருந்தான். இவனின் பின் மகாதாதிக மகாநாகன் ஆட்சிபீடம் ஏறினான். இவனின் தந்தையே குட்டகண்ண தீசன் ஆவான்.
# மகாதாதிக மகாநாகன்

**மகாதாதிக மகாநாகன்** கி.பி. முதலாம் நூற்றாண்டில், அனுராதபுரத்தை மகாதாதிக மகாநாகன் கி.பி. 09 - 21 வரை ஆட்சி செய்து வந்தான். இவன் தன்னுடைய சகோதரனான பட்டிகாபய அபயனின் பின் ஆட்சி ஏறியவன். இவனின் பின் இவனது மகன் அமந்தகாமினி அபயன் ஆட்சிபீடம் ஏறினான்.
# அமந்தகாமினி அபயன்

**அமந்தகாமினி அபயன்** கி.பி. முதலாம் நூற்றாண்டில் அனுராதபுரத்தை அமந்தகாமினி அபயன் கி.பி. 21 - 30 வரை ஆட்சி செய்து வந்தான். இவன் தன்னுடைய தந்தையான மகாதாதிக மகாநாகனின் பின் ஆட்சி ஏறியவன். இவ்வரசனின் பின் இவனது சகோதரன் கனிராசனு திசன் ஆட்சிபீடம் ஏறினான்.
# விக்கிப்பீடியா:முதற்பக்கக் கட்டுரைகள்/நவம்பர் 3, 2013

**மேற்குப் பாலைவனப் போர்த்தொடர்** அல்லது **பாலைவனப் போர்** என்பது இரண்டாம் உலகப் போரின் வடக்கு ஆப்பிரிக்கப் போர் முனையின் முதல் கட்டத்தைக் குறிக்கிறது. இதில் மூன்று முறை அச்சு நாட்டுப் படைகள் நேச நாட்டுக் கட்டுப்பாட்டில் இருந்த எகிப்து மீது படையெடுத்தன. மூன்று முறையும் அவற்றின் முயற்சிகள் முறியடிக்கப்பட்டு இறுதியில் துனிசியாவுக்குப் பின்வாங்கின. 1940ல் ஐரோப்பிய மேற்குப் போர்முனையில் நாசி ஜெர்மனியின் படைகள் பல நேச நாடுகளைத் தோற்கடித்தன. ஐரோப்பாவில் ஜெர்மனிக்குக் கிடைத்த வெற்றியைப் போலவே வடக்கு ஆப்பிரிக்காவில் தனது படைகளும் வெற்றிபெற வேண்டும் என்று இத்தாலிய சர்வாதிகாரி முசோலினி விரும்பினார். ஆப்பிரிக்காவில் இத்தாலிய காலனியான லிபிய நாட்டிலிருந்து நேச நாட்டுக் கட்டுப்பாட்டிலிருந்த எகிப்து மீது இத்தாலியப் படைகள் படையெடுத்தன. ஆனால் நேச நாட்டுப் படைகளின் எதிர்த்தாக்குதலால் எகிப்திலிருந்து விரட்டப்பட்டன. முசோலினியின் உதவிக்கு இட்லர் தளபதி ரோம்மல் தலைமையிலான ஆப்பிரிக்கா கோர் என்ற படைப்பிரிவை வடக்கு ஆப்பிரிக்காவுக்கு அனுப்பினார். **மேலும்...**
---  
**தொடுதிரை** என்பது படங்காட்டும் பரப்புக்குள் தொடுதலையும், அதன் இடத்தையும் ஆராயக்கூடிய ஒரு மின்னணுத் தோற்றப் படங்காட்டி ஆகும். இச்சொல் பொதுவாக கருவிகளின் படங்காட்டிகளை விரலால் தொடுவதையே குறிப்பன. தொடுதிரைகள், ஒயிலாணி போன்ற பிற பட்டுவ பொருட்களையும் உணர கூடியன. தொடுதிரைகள் கும்மாள பொருட்கள், முழுக் கணினிகள், கைக் கணினிகள், மற்றும் நுண்ணறி பேசிகள் போன்ற கருவிகளில் பொதுவாகிவிட்டன. தொடுதிரை இரண்டு முக்கிய நிறைவுகளை கொண்டுள்ளது. முதலில், இது சுட்டி அல்லது தொடுபலகையினால் சுட்டுமுள்ளை நேரற்று கட்டுப்படுத்துவதைப் போலல்லாமல், எது படங்காட்டப்படுகிறதோ அதனை நேராக அணுகுகிறது. அடுத்ததாக, இது மேலே குறிப்பிட்டப்படி அணுகுவதற்கு வேறெந்த இடையூடகக் கருவிகளும் தேவையில்லை (தற்போதைய தொடுதிரைகளில் உகப்புள்ள (கட்டாயமற்ற) ஒயிலாணியை தவிர). அத்தகைய படங்காட்டிகள் கணினிகளோடும், முனையங்களாக வலையிணக்கங்களோடும் கோர்க்கப்படுகின்றன. **மேலும்...**
# யாழ்ப்பாணக் கடல் நீரேரி

**யாழ்ப்பாண நீரேரி** அல்லது **யாழ்ப்பாணக் கடல் நீரேரி** என்பது யாழ் மாவட்டம் மற்றும் கிளிநொச்சி மாவட்டங்களுக்கு அப்பாலுள்ள பெரிய கடற் காயல் ஆகும்.  
இக் கடற்காயல் மக்கட் தொகை அடர்த்திமிக்க யாழ்ப்பாணக் குடாநாட்டினால் சூழப்பட்டுள்ளது.  
அமெரிக்க பூநாரை, வாத்து, ஆலா போன்ற பறவைகளும் கரைப்பறவைகளும் இங்கு வருகின்றன.
# யாழ்ப்பாணக் கடல் நீரேரி

## இதனையும் பார்க்க

- யாழ்ப்பாணக் கடல் நீரேரிப் படுகொலை  
-
# ஆசிய வளர்ச்சி வங்கி

**ஆசிய வளர்ச்சி வங்கி** அல்லது **ஆசிய அபிவிருத்தி வங்கி** (*Asian Development Bank*) இது ஆசியாகண்டத்திலுள்ள 67 நாடுகளை உறுப்பினர்களாக கொண்ட ஆசிய அபிவிருத்தி வங்கி. 1966 ஆம் ஆண்டில் பிலிப்பீன்சு நாட்டின் மணிலா நகரில் நிறுவப்பட்டது. இதன் தற்போதைய தலைவர் சப்பான் நாட்டைச் சேர்ந்த மசாட்சுகு அசகாவா 10வது தலைவர் ஆவர்.
# முருகேச பண்டிதர்

**பூ. முருகேச பண்டிதர்** (1830 - 3 செப்டம்பர் 1898) இலங்கை யாழ்ப்பாணம் சுன்னாகத்தில் 1830இல் பிறந்தார். சுன்னாகம் அ. குமாரசாமிப் புலவர் இவரின் மாணாக்கர் ஆவார். இவர்கள் இருவருமே "தோடஞ்ஞர்" (பிறரின் இலக்கிய பிழைகளைக் கண்டு பிடிப்பவர்) எனப் பெயர் பெற்ற புலவர்களாவார்கள். தோஷம் என்பது தமிழில் தோடம் என்றானது. அதன் பொருள் குற்றம் அல்லது பிழை என்பதாகும்.  
சுன்னாகம் முருகேச பண்டிதருக்கு இலக்கிய ஆற்றலுடன் இலக்கணப் பயிற்சியுமிருந்ததால் "இலக்கணக் கொட்டர்" என்றும் அவர் சிறப்பிக்கப்பட்டார்.  
முருகேச பண்டிதருக்கு கவி புனையும் ஆற்றல் இயற்கையாகவே அமைந்திருந்தது. கண்டனக் கவிகள், விநோதச் சிலேடை, நடு வெழுத்தலங்காரம் முதலிய கவிகள் பலவும் பாடியுள்ளார். மயிலணிச் சிலேடை வெண்பா, குடந்தை வெண்பா, ஊஞ்சல் பதிகம், நீதி நூல், பதார்த்த தீபிகை முதலிய நூல்களையும் இயற்றியுள்ளார்.
# முருகேச பண்டிதர்

## ஆசிரியப் பணி

:சுன்னைநகர் புன்னைநகர் சொல்லியதென் கோவைநகர்
:பன்னுசிறு பிட்டியள வெட்டியொடு மல்லாகந்
:துன்னியக வளைமுதலாந் தொன்னகர்வாழ் மாணவர்க்கும்
:மன்னுதமிழ் சொன்னவன்மன் முருகேச பண்டிதனே! (அ. குமாரசுவாமிப் புலவர்)  
யாழ்ப்பாணத்திலே சுன்னாகம், புன்னாலைக்கட்டுவன், கோப்பாய், சிறுப்பிட்டி, அளவெட்டி, மல்லாகம், கல்வளை ஆகிய ஊர்களில் கல்வி கற்பித்த முருகேச பண்டிதர் தமிழ்நாட்டில் சிதம்பரம், சென்னை, திருப்பத்தூர் முதலிய இடங்களிலும் ஆசிரியராக இருந்துள்ளார்.  
முருகேச பண்டிதர் கும்பகோணத்திலிருந்த கல்லூரியில் சோதனை எழுதாமலே தலைமைப் பண்டிதராக நியமனம் பெற்றார். இது பற்றி ஒரு சுவாரசியமான கதை உண்டு. நியமனத்துக்காக போட்டிப் பரீட்சை எழுதச் சென்றவர், கொடுக்கப்பட்ட கேள்வித் தாளைப் படித்துவிட்டு, விடைகளை எழுதாமல், கேள்வித் தாளில் கண்ட பிழைகளை குறியிட்டு, தக்க நியாயங்களையும் எழுதி, கேள்வி கேட்கும் முறையையும் பாட்டாக எழுதி பரீட்சகரிடம் கொடுத்துவிட்டுச் சென்றுவிட்டாராம். அவரது மதி நுட்பத்தையும், பஞ்ச இலக்கண திறமையையும் கண்ட கல்லூரி அதிபர் முருகேச பண்டிதரை தலைமை பண்டிதராக நியமனம் செய்தார்.
# முருகேச பண்டிதர்

## இலக்கியப் பணி

பண்டிதர் அவர்கள் ஆறுமுக நாவலரையே வெல்லக் கருதிய காலம் உண்டு, என்றாலும் பின்னர் இருவரும் நல்ல நண்பர்களாக விளங்கினர்.  
ஒருவரை நிந்திப்பது போல - அதாவது, இகழ்வது போல - புகழ்ந்து பாடுதல் *நிந்தாஸ்துதி* என்ற பா வகையாகும். ஆறுமுகநாவலர் பேரில் முருகேச பண்டிதர் நிந்தாஸ்துதி பாடியுள்ளார். அப்பாடல் வருமாறு:  
:வாணிதனை வசப்படுத்தி மலரயனை
::நான்முகனாய் மயங்கச் செய்து
:பேணியவ ளடிபணிந்து பிரிவகற்றிப்
::புணர்ந்தவனைப் பிரமம் தேர்ந்த
:மாணியென்று நீதியுள்ளா னென்றுஞ்சொல்
::வகையெங்கே மாண்ட நின்னைக்
:காணுவதோ இறப்பதுவிங் காறுமுக
::நாவலனே கமிப்ப தன்றோ  
*நிந்தை*யாக கருத்தைப் பார்க்கும்போது:  
பிரமச்சாரியான நாவலர் நீதிமான் எனப் பேரெடுத்தவர், பிரமனை நான்கு முகங்களாக்கி மயங்கச் செய்துவிட்டு வாணியை அணைத்துக் கொண்டான். இது சரியான செயலா? இப்போ நீயோ இறந்து விட்டாய். இந்த நிலையில் நாங்கள் காண்பது நீதியா?  
*புகழ்ச்சி*யாக கருத்தைப் பார்க்கும்போது:  
பிரமனும் மயங்கும் வகையில் பிரம்மத்தை அறிந்தவர் நாவலர். சரஸ்வதியின் கடாட்சம் பெற்றவர். அதனால் கல்வியிலும் நாவன்மையிலும் சிறந்து விளங்கியவர். (கலைமாணி, முதுமாணி போல) பிரம்மம் தேர்ந்த மாணி நாவலர். அதாவது சமய தத்துவங்கள், புராணங்கள் முதலியவற்றில் வல்லவர். நைட்டிகப் பிரம்மச்சாரி, நீதிமான். அத்தகைய நாவலர் இறந்து விட்டார். அவர் எங்களை (கமிப்பதன்றோ) பொறுப்பாராக.  
முருகேச பண்டிதர் விடுகவிப் பாடல்களும் பாடியவர். உதாரணத்துக்கு ஒன்று:  
:நாலுகால்ப டைத்திருக்கு நடப்பதில்லை
::நம்மைப்போல் இருகையுண்டாம் பிடிப்பதில்லை
:ஏலவேபின் னலுண்டாமு டிப்பதில்லை
::இடையிடையே கண்களுண்டாம் பார்ப்பதில்லை
:கோலமுடி அரசருக்கும் எல்லோருக்கும்
::கொடுத்திடுமுட் காருதலைத் தவிர்ப்பதில்லை
:சீலமிகு பொருண்விளங்க ஏங்குமாகித்
::திகழுதய பானுவே செப்புவாயே!  
நாலு காலுண்டு நடப்பதில்லை, இரண்டு கையுண்டு பிடிப்பதில்லை, பின்னல் உண்டு ஆனால் (குடுமி) முடிப்பதில்லை, கண்கள் உண்டு ஆனால் பார்ப்பதில்லை, அரசர்களையும் மற்றவர்களையும் உட்கார வைக்கும் மறுப்பது கிடையாது, உதயபானுவே இதற்கு விடை சொல்வாயாக.
(விடை: ரைதிக)
# முருகேச பண்டிதர்

## மறைவு

முருகேச பண்டிதர் 1898 செப்டம்பர் 3 அன்று காலமானார்.  
முருகேச பண்டிதர் மறைவு பற்றி [சி. கணேசையர்|மகாவித்துவான் கணேச ஐயர்] எழுதிய பாடல்:  
எழுத்தொடு சொற்பொருள் யாப்பணி யென்னு மிலக்கணங்கள்  
பழுத்துள நாவினன் பாக்களோர் நான்கொடு பாவினங்கள்  
வழுத்திடப் பாடு முருகேச பண்டிதன் வாதியெனத்  
தொழத்தகு விற்பனன் சென்று பரகதி துன்னினனே.
# ஷாஹித் அஸ்மி

**ஷாஹித் அஸ்மி** (1977 - பிப்ரவரி 11, 2010) ஒரு இந்திய வழக்கறிஞர் மற்றும் மனித உரிமை ஆர்வலர் . பயங்கரவாத வழக்குகளில் தவறாக குற்றம் சாட்டப்பட்ட பலருக்கு ஆதரவாக வாதடி உள்ளார் . அவர் பிப்ரவரி 11, 2010 அன்று , தனது 32 வயதில் , மும்பையில் தனது அலுவலகத்தில் மூவரால் சுட்டு கொல்லப்பட்டார் . ஷாஹித் என்ற தலைப்பில் அவரது வாழ்க்கையை அடிப்படையாக கொண்டு ஒரு வாழ்க்கை வரலாற்று ஹிந்தி படம் 2013 இல் வெளிவந்தது . அனுரா காஷ்யப் தயாரித்த இத்திரைப்படத்தை ஹன்சல் மேத்தா இயக்கியுள்ளார் . இதில் ராஜ் குமார் யாதவ் , ஷாஹித் அஸ்மியாக நடித்துள்ளார் .
# நிரல் (திரைப்படம்)

**நிரல்** (ನಿರಲ್, பொருள்: நிழல்) என்பது 2014 ஆம் ஆண்டில் ரஞ்சித் பாஜ்பே இயக்கத்தில் வெளியான துளு-மொழி திரைப்படம் ஆகும். இந்த படத்தை சோதன் பிரசாத் மற்றும் சன் பூஜாரி ஆகியோர் இணைந்து தயாரிக்க, அனூப் சாகர், வருணா ஷெட்டி, தீப்தி சாலியன், தீபக் பாலட்கா, சச்சின் பாடில் மற்றும் ராஜேந்திர பாய் ஆகியோர் நடித்துள்ளனர். இத்திரைப்படத்தில் ஐந்து பாடல்கள் இடம்பெறுகின்றன.
# நிரல் (திரைப்படம்)

## கதை

சச்சின், ராஷ்மி, தீப்தி ஆகிய மூவர் கதையின் முதன்மை கதாப்பாத்திரங்கள். சச்சின், துபாயில் உள்ள பொறியாளராகப் பணிபுரிகிறான். திரைப்பட நடிகராக வேண்டுமென்ற கனவுடன் வாழ்கின்றான். ராஷ்மி, துபாயில் உள்ள வங்கியில் பணிபுரியும் பெண்.
தீப்தி, சச்சினின் உறவுக்காரப் பெண். மூவருக்கும் உள்ள தொடர்பையும், அவர்களது விருப்பங்கள் நிறைவேறியனவா என்பதையும் தெரிவிக்கின்றது.
# நிரல் (திரைப்படம்)

## நடிகர்கள்

- அனூப் சாகர்
- வருணா ஷெட்டி
- தீப்தி சாலியன்
- தீபக் பாலட்கா
- சச்சின் பாடில்
- ராஜேந்திர பாய்
- வித்யா
- நிந்தியா பிரசாத்
- அசோக் பாலன்
- சுபாஷ்
- விஸ்வபதி பட்
- ஆனந்த் சாலியன்
- சந்தியா பிரசாத்
- ரமேஷ் அரவிந்த் (சிறப்புத் தோற்றம் )
- ஆண்ட்ரியா டிசோசா (சிறப்புத் தோற்றம் )
# மீக்கா

**மீக்கா** (*Micah*), "கடவுளைப் போன்றவர் யார்?", என்ற அர்த்தமுடைய பெயரை உடைய இவர் ஏறக்குறைய கி.மு 737–696 காலப்பகுதியில் யூதவில் இறைவாக்குரைத்தவரும், மீகா நூலின் ஆசிரியரும் ஆவார். இவர் ஏசாயா, ஆமோஸ், ஒசேயா ஆகிய இறைவாக்கினர்களின் சமகாலத்தவரும், பனிரெண்டு சிறிய இறைவாக்கினர்களில் ஒருவரும் ஆவார். தென்மேற்கு யூதாவிலுள்ள மெரேசேத் எனும் இடத்தில் இவர் பிறந்தார்.
# ஆர். கே. அகர்வால்

**ஆர்.கே.அகர்வால்** (ராஜேஸ்குமார் அகர்வால்) (பிறப்பு: 5 மே 1953), இந்திய உச்ச நீதிமன்ற நீதிபதி. இவர் முன்னாள் சென்னை உயர் நீதிமன்ற தலைமை நீதிபதி ஆவார். தலைமை நீதிபதி எம். ஒய். இக்பால் உச்ச நீதிமன்ற நீதிபதியாக பதவியேற்ற பின்பு இவர் சென்னை உயர் நீதிமன்றம் தலைமை நீதிபதியாக பதவி வகித்து வந்தார்.
# லூசியா (திரைப்படம்)

**லூசியா** (*Lucia*) 2013 ஆம் ஆண்டு வெளியான கன்னடத் திரைப்படம். இப்படத்திற்கு கதை எழுதி, இயக்கியவர் பவன் குமார். இது கன்னட மொழியில் கூட்டு நிதிநல்கை மூலம் தயாரிக்கப்பட்ட முதல் படமாகும். சதீஷ் நினாசம், சுருதி ஹரிஹரன் மற்றும் ரிஷப் ஷெட்டி ஆகியோர் முதன்மை வேடங்களில் நடித்துள்ளனர். இலண்டனில் நிகழ்ந்த இந்தியத் திரைப்பட விழாவில், ரசிகர்களுக்கான சிறந்த படம் என்ற விருதினைப் பெற்றது.
# லூசியா (திரைப்படம்)

## கதைச் சுருக்கம்

இந்தப் படத்தின் திரைக்கதை இரண்டு வாழ்கைகளை இரண்டு அடுக்குளில் சொல்கிறது. ஒன்று நிஜவாழ்வில் இன்னொன்று கனவுலகில். திரையரங்கில் வேலைபார்க்கும் சாதாரன மனிதன். அவன் தூக்கம் வராமல் அவதியுறுகிறான். இந்திலையில் தூக்கத்தில் தான் விரும்பும் வாழ்க்கையை வாழ்வதற்காக *லூசியா* என்னும் மாத்திரையை உட்கொள்கிறான். இதனால் கனவுலகில் முன்னணி நடிகனாக ஆகிறான். கனவுலகில் காதலும் சொய்கிறான். அதே சமயம் நிஜ வாழ்விலும் அவனுக்கு காதல் வருகிறது. அவனுடன் இருப்பவர்களுக்கு ஆபத்து போன்றவை ஏற்படுகிறது.  
ஒவ்வொருவரின் வாழ்விலும் தனித்த சிக்கல்கள் உள்ளன. எளிய மனிதன் திரையுலக மனிதர்களின் சொகுசு வாழ்வை எளியவர்கள் கனவு காண்பது போலவே, எளிய மனிததின் நிம்மதியான வாழ்வுக்காக நட்சத்திரங்கள் ஏங்குகிறார்கள் என்ற செய்தியை இப்படம் அழுத்தமாக பதிவு செய்கிறது.
# லூசியா (திரைப்படம்)

## பாடல்கள்

| # | பாடல் | பாடியோர் | எழுதியவர் |  |
| --- | --- | --- | --- | --- |
| 1 | ‘ஹேளு சிவ‘ | நவீன சஜ்ஜு, ரட்சித் நாகர்லே, யோகராஜ் பட் | யோகராஜ் பட் |  |
| 2 | ஜம்ம ஜம்ம | நவீன சஜ்ஜு | பூர்ண சந்த்ர தேஜஸ்வி எஸ் வி |  |
| 3 | யாகோ பரலில்ல | நவீன சஜ்ஜு | பூர்ண சந்த்ர தேஜஸ்வி எஸ் வி |  |
| 4 | தின்பெடாகம்மி | பப்பி பிலாசம், பூர்ண சந்திர தேஜஸ்வி எஸ் வி, அருண் எம் சி | பூர்ண சந்திர தேஜஸ்வி எஸ் வி |  |
| 5 | நீ தொரேத களிகெயலி | அனன்ய பட், உதித் ஹரிதாஸ் | ரகு சாஸ்திரி வி | } |
# சாமி போட்ட முடிச்சு (தொலைக்காட்சித் தொடர்)

**சாமி போட்ட முடிச்சு (கல்யாணமே வைபோகமே)** அல்லது **பாக்கியாவிதாதா** என்பது ஒரு இந்தி மொழி தொலைகாட்சித் தொடர் ஆகும். இந்த தொடர் மே 4, 2009 முதல் ஏப்ரல் 22, 2011 வரை திங்கள் முதல் வெள்ளி வரை கலர்ஸ் தொலைக்காட்சியில் ஒளிபரப்பாகி 520 அத்தியாங்களுடன் நிறைவு பெற்றது. இந்தத் தொடர் பாலிமர் தொலைக்காட்சியில் மொழிமாற்றம் செய்யப்பட்டு திங்கள் முதல் வெள்ளி வரை இரவு 8:30 மணிக்கு ஒளிபரப்பானது.
# சாமி போட்ட முடிச்சு (தொலைக்காட்சித் தொடர்)

## கதைசுச்ருக்கம்

இந்த தொடரின் கதை திருமணங்கள் சொர்க்கத்தில் நிச்சயிக்கப்படுகின்றன என்பார்கள். பாக்யா எனும் பெண்ணுக்கு விஜய் என்பவனுக்கு சம்பிரதாயங்களை மாற்றி வித்தியாசமான கலாச்சாரத்தில் மாப்பிள்ளையை கடத்தி திருமணம் நடத்தப்படும் திருமணத்திற்கு பிறகு இவளின் வாழ்க்கை என்னானது மற்றும் திருமணம் பற்றியும், திருமணம் நடைபெற எவ்வளவு சிரமப்படுகின்றனர் என்பதைப் பற்றி இந் தொடர் விளக்குகின்றது.
# சாமி போட்ட முடிச்சு (தொலைக்காட்சித் தொடர்)

## நடித்தவர்கள்

- ரிச்சா சோனி - பாக்யா
- விஷால் கார்வால் - விஜய்
- பரூல் யாதவ் - பூஜா
- கிரண் பார்கவா
- யாஷ் சின்ஹா
- பாரத் கபூர் - சித்தார்த்
# நிலை மாற்றப் பொருள்

மிக அதிகமான உருகுதல் உள்ளுறை வெப்பம், குறிப்பிட்ட வெப்பநிலையில் உருகுதல் மற்றும் திடமாகக் கூடிய தன்மை மற்றும் அதிக அளவிலான வெப்ப ஆற்றலை சேகரித்து வைக்கக் கூடிய பண்பு முதலியவற்றைக் கொண்ட பொருளுக்கு **நிலை மாற்றப் பொருள்** (*phase-change material*) என்று பெயர். திட நிலையில் இருந்து திரவ நிலைக்கு மாறும் போது வெப்பம் எடுத்துக் கொள்ளப் படுகிறது. திரவ நிலையில் இருந்து திட நிலைக்கு மாறும் போது வெப்பம் உமிழப் படுகிறது. சுழல் சக்கரம் எந்திர ஆற்றலை சேமிக்கவும், மின்கலன் மின்னாற்றலைச் சேகரிக்கவும் பயன்படுவது போல நிலை மாற்றப் பொருள் வெப்ப ஆற்றலைச் சேமிக்க உதவுகிறது. நிலை மாற்றப் பொருளின் தற்போதைய பயன்பாடுகள் அதிகரித்து வருகின்றன.
# நிலை மாற்றப் பொருள்

## வெப்ப ஆற்றல் சேகரிப்பான்

நிலை மாற்றப் பொருளுக்கு அதிகப் படியான உருகுதல் உள்ளுறை வெப்பம் இருப்பதால் இது வெப்ப ஆற்றலைச் சேகரிக்க உதவுகிறது. மருத்துவத் துறையில் சில மருந்துகளை எப்போதும் குளிர்ந்த வெப்பநிலையில் வைத்திருக்க வேண்டியிருக்கும். மருந்துகளைப் பயணத்தின் போது கொண்டு செல்லும் போது குளிர்சாதனப் பெட்டியைக் கொண்டு செல்வது கடினம். நிலை மாற்ற பொருள்கள் இத்தகைய சமயங்களில் வெப்ப ஆற்றலை சுற்றுப் புறத்தில் இருந்து எடுத்து கொண்டு மருந்துகளை குளிர்ந்த நிலையில் வைக்க உதவுகிறது. நிலை மாற்ற பொருட்கள் *வெப்ப ஆற்றல் சேகரிப்பான்* எனவும் அழைக்கப் படுகின்றன.
# நிலை மாற்றப் பொருள்

## வகைகள்

நிலை மாற்ற பொருட்களை இரு வகைகளாகப் பிரிக்கலாம். அவை கனிம மற்றும் கரிம நிலை மாற்றப் பொருட்களாகும். ஹைட்ரேட் உப்புகள் கனிம நிலை மாற்றப் பொருட்களுக்கு உதாரணம் ஆகும். பாரப்பின் மெழுகு கரிம நிலை மாற்றப் பொருட்களுக்கு உதாரணம் ஆகும்.
# நிலை மாற்றப் பொருள்

## நிலை மாற்றப் பொருட்களின் பண்புகள்

### வெப்ப இயற்பியல் பண்புகள்

- குறிப்பிட்ட கன அளவில் அதிக அளவிலான வெப்ப ஆற்றலைச் சேகரிக்கும் தன்மை
- கூடுதல் வெப்பத்தைச் சேகரிக்கத் தக்க அளவிலான தன வெப்ப ஏற்புத் திறன்
- புறப்பரப்புக்கும் கன அளவிற்கும் இடையிலான தகவு அதிகம்
- நிலை மாற்றத்தின் போது ஏற்படும் கன அளவு மாற்றம் புறக்கணிக்கத்தக்கது.
- ஒவ்வொரு முறை நிலை மாற்றத்தின் போதும் மாறாத வெப்பம் சேகரிக்கும் தன்மை
# நிலை மாற்றப் பொருள்

## நிலை மாற்றப் பொருட்களின் பண்புகள்

### வேதிப் பண்புகள்

- வேதியியல் மற்றும் வெப்ப நிலைப்பு தன்மை
- மீள் தன்மை உடைய உருகுதல் மற்றும் உறைதல் நிகழ்வுகள்
- அரிப்பு உருவாகுவது இல்லை
- அதிகப்படியான பயன்பாடுக்குப் பின்னரும் நிலை மாற்றப் பொருட்களின் தரம் குறைவது இல்லை
# நிலை மாற்றப் பொருள்

## நிலை மாற்றப் பொருட்களின் உறைபொதியாக்கம்

நிலை மாற்றப் பொருளின் மூலக்கூறுகள் அதன் திரவ நிலையில் இருக்கும் போதே பிரிவடைந்து விடுவதால், திரவ நிலையில் இருந்து திண்ம நிலைக்கு மாறும் பொழுது முழுவதுமாகடத் திண்மம் ஆவது இல்லை. இந்நிகழ்வு வெப்பம் சேகரிக்கும் தன்மையைக் குறைக்கிறது. இதைத் தடுக்க, நிலை மாற்றப் பொருட்கள் உறைபொதியாக்கம் செய்யப்படுகின்றன. உறைபொதியாக்கம் என்பது நிலை மாற்றப் பொருட்களை குறிப்பிட்ட வகை உறையினில் வைத்து உபயோகப்படுத்துவதாகும். இவ்வகை உறையிடல் முறைகளால் நிலை மாற்றப் பொருட்களைச் வெப்பம் சேகரிக்கும் கொள்கலனாகச் செயல்படுகின்றன. மேலும் இது உருகுதல் மற்றும் உறைதல் நிகழ்வுகளை முறைப்படுத்துகிறது. நிலை மாற்றப் பொருட்களை மூடியிருக்கும் உறை, திரவம் உருகி வெளியேறாமல் இருக்கவும் பயன்படுகிறது. அதிகப் படியான பயன்பாடுகளில் நிலை மாற்றப் பொருட்கள் உறைபொதியக்கம் செய்யப்பட்டு பயன்படுத்தப் படுகின்றன. ஒரு சில பயன்பாடுகள் குறிப்பாக மின்னணு சாதனங்களைக் வெப்பத்தை வெளியேற்றும் சாதனங்களில் இவை உறையிடாமல் பயன்படுத்தப் படுகின்றன.
# பாகா கலிபோர்னியா

**பாகா கலிபோர்னியா** (*Baja California*) பாகா கலிபோர்னியா மூவலந்தீவின் வடபகுதியில் அமைந்துள்ள ஓர் மெக்சிக்க மாநிலம் ஆகும். இதன் தெற்கே தெற்கு பாகா கலிபோர்னியா மாநிலமும் கிழக்கே கலிபோர்னியா வளைகுடாவை அடுத்து சோனோரா மாநிலமும் உள்ளன. வடக்கில் ஐக்கிய அமெரிக்காவின் மாநிலமான கலிபோர்னியா உள்ளது. பாகா கலிபோர்னியா என்பதன் தமிழாக்கம் "கீழ்ப்புற கலிபோர்னியா" என்பதாகும். இது மெக்சிக்கோ நாட்டின் மிகவும் வடக்கிலும் மிகவும் மேற்கிலும் அமைந்துள்ள மாநிலமாகும்.
# சென்னை எக்ஸ்பிரஸ்

**சென்னை எக்ஸ்பிரஸ்** 2013ம் ஆண்டு வெளியான தமிழ் மற்றும் இந்தி மொழி திரைப்படம்.
# சென்னை எக்ஸ்பிரஸ்

## வெளியான

கதாநாயகன் ராகுலின் பெற்றோர் விபத்தில் இறந்துவிடவே, அவனை தாத்தா வளர்க்கிறார். அவன் தாத்தாவிற்கு நூறாவது பிறந்தநாள் கொண்டாடுகின்றனர். அவர் அந்த நாளிலேயே இறக்கிறார். ராகுலின் குடும்பத்தினர் மும்பையில் இனிப்பு கடை வைத்திருக்கின்றனர். தாத்தாவின் அஸ்தியை ராமேஸ்வரத்தில் கரைக்குமாறு அவன் பாட்டி சொல்கிறார். ஆனால், ராகுல் தன் நண்பர்களுடன் கோவாவிற்கு போகும் திட்டத்தில் இருக்கிறான். அங்கேயே கரைத்துவிடலாம் என்றும் கருதுகிறான். தன் பாட்டியை ஏமாற்ற, சென்னை எக்ஸ்பிரஸ் ரயிலில் ஏறுகிறான். அந்த ரயில் சென்னைக்கு போகாது என்பது அவன் பாட்டிக்கு தெரிகிறது. சென்னை சென்று, அங்கிருந்து சாலைவழியாக ராமேஸ்வரம் செல்வதாக வாக்களிக்கிறான். அடுத்த ரயில் நிலையத்தில் இறங்கி நண்பர்களுடன் கோவா செல்லலாம் என்று நினைக்கிறான். அடுத்த ரயில் நிலையத்தில் இறங்கி நண்பர்களை சந்திக்கிறான். அஸ்தியை ரயிலில் மறந்து வைத்துவிட்டதை நினைக்கிறான். அதை எடுத்துக் கொண்டு இறங்க வருகிறான். ரயில் நகர்கிறது. அதற்குள் மீனா ரயிலைப் பிடிக்க ஓடி வருகிறாள். அவளைத் தொடர்ந்து, அவளது அண்ணங்களும் ரயிலில் ஏறுகின்றனர். அனைவரையும் ஏற்றி விடுகிறான்.
அவளுக்கு இந்தி தெரியாது என்று நினைத்துக் கொண்டு, தன் நண்பனிடம் அவளைப் பற்றி வர்ணிக்கிறான். அவள் இந்தியில் பேசவே, மலைத்துப் போகிறான். ராகுலும் மீனாவும் ரயில் பயணத்திலேயே தங்களை அறிமுகப்படுத்திக் கொள்கின்றனர். தனக்கு விருப்பம் இல்லாதவனுடன் திருமணம் செய்ய தந்தை வற்புறுத்துவதாகவும், பிடிக்காமல் தப்பித்து வந்ததையும் கூறுகிறாள். அஸ்தியைக் கரைக்க வந்ததை கூறுகிறான் ராகுல்.
அவள் தன் அண்ணன்களுக்கு தெரியாமல் தப்பிக்க வழி யோசிக்கிறாள். அவனிடம் அவன் கைபேசியை தருமாறு வேண்டுகிறாள்.
அவளது முழுப் பெயர் மீனலோச்சனி அழகுசுந்தரம் என அறிகிறான். அவர்கள் நாயகியின் ஊரை அடைந்தவுடன், அவள் தந்தையிடம் ராகுலை தன் காதலன் என அறிமுகப்படுத்துகிறாள். அவள் தந்தை பெரிய நாட்டாண்மையாக இருக்கிறார்.
ஏற்கனவே, தங்கபலி என்பவனுடன் மீனலோச்சனிக்கு திருமணம் செய்துவைக்க முடிவெடுத்திருந்தார் அவள் தந்தை.
தங்கபலியும் வந்துசேர்கிறான். ராகுலை சண்டையிட வருமாறு அழைக்கிறான். ராகுலும் மீனாவும் தப்பிக்கின்றனர். மீனாவிடம் சில தமிழ் சொற்களை கற்றுக் கொள்கிறான் ராகுல். இருவரும் மற்றொரு ஊருக்கு சென்றவுடன், அங்கே திருமணம் செய்கின்றனர். இருவரும் மீனாவின் ஊருக்கு திரும்புகின்றனர். அவர்கள் இருவரையும் மீனாவின் தந்தை ஏற்றுக்கொள்கிறார்.
காதலை எதுவும் தடுக்க முடியாது என்பதே கதைக்களமாக இருக்கிறது.
# சென்னை எக்ஸ்பிரஸ்

## நடிகர்கள்

- சாருக் கான்
- தீபிகா படுகோண்
- சத்யராஜ்
- நிகிடின் தீர்
# விக்கிப்பீடியா:Statistics/weekly/3-Nov-2013
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்/விக்கிப்பீடியா

இணையப் பொதுவெளியில் மிகவும் புகழ்பெற்ற விக்கியாக விக்கிப்பீடியா கலைக்களஞ்சியம் உள்ளது. இதனை ஜிம்மி வேல்ஸ் என்பாரும் லாரி சாங்கர் என்பாரும் இணைந்து 2001ஆம் ஆண்டு சனவரி 15 அன்று துவங்கினர். இதில் இருந்தே விக்கிமீடியாவின் விக்கிநூல்கள், விக்கி செய்திகள், விக்சனரி, விக்கிப் பொதுவகம், விக்கி மேற்கோள்கள், விக்கித் தரவு போன்ற பல செயற்திட்டங்கள் வளர்ச்சி பெற்றன.  
விக்கி நுட்பத்தைப் பயன்படுத்தி 2001 ஆம் ஆண்டு ஆங்கில மொழியில் தொடங்கப்பட்ட விக்கிப்பீடியா கலைக்களஞ்சியம் உலகின் பல பாகங்களில் இருந்தும் பயனர்களின் தன்னார்வப் பங்களிப்புக்களைப் பெற்று வேகமாக வளர்ச்சி பெறத் தொடங்கியது. தொடங்கிய சில மாதங்களிலேயே விக்கிப்பீடியா பிற மொழிகளிலும் உருவாக்கப்படலாயிற்று. 2003 இல் ஆங்கில விக்கிப்பீடியா 100,000 கட்டுரைகளைத் தாண்டியது. 2013 இல் 4 மில்லியன் கட்டுரைகளைத் தாண்டியது. விக்கிப்பீடியா கலைக்களஞ்சியத்தின் வெற்றியைத் தொடந்து அகராதி, பாட நூற்கள், பல்லூடகங்கள், தரவுகள் பிற நோக்கங்களுக்காகவும் விக்கிகள் தொடங்கப்பட்டன. இந்த எல்லாத் திட்டங்களும் பன்மொழித் திட்டங்கள் ஆகும்.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்/விக்கிப்பீடியா

## வரலாறு

1990 களுக்கு முன்பு பிரித்தானிகா கலைக்களஞ்சியம் (*Encyclopaedia Britannica*) என்பதே பொது அறிவுத் தொகுப்புக்கென்று உருவாக்கப்பட்ட தரமான கலைக்களஞ்சியமாக பயன்பாட்டில் இருந்தது. அது நேரடியாக துறைசார் வல்லுனர்களிடமும், தேர்ந்த தொகுப்பாளர்களாலும் பல வருடங்களாக தொகுக்கப்பட்டு அவ்வப்பொழுது இற்றைப்படுத்தப்பட்டு வந்த ஒரு கலைக்களஞ்சியம் ஆகும். ஆங்கிலத்திலேயே அதன் மூலப்பிரதி கிடைக்கும், தமிழில் கிடையாது. மேலும் ஏறக்குறைய 20 தொகுதிகளாக வெளிவந்த இதன் புத்தக கட்டுக்களும் $1000 இற்கு மேலே விற்கப்பட்டது. எனவே மிகவும் பணம் படைத்தவர்களாலேயே அப்பிரதிகளை வாங்க முடிந்தது. இந்நிலையில் என்கார்ட்டா போன்ற கணினி சார் குறுந்தகடுகளில் உருவாக்கப்பட்ட கலைக்களஞ்சியங்களின் வருகையால் பிரித்தானிகா கலைக்களஞ்சியம் சற்று ஆட்டம் கண்டது. 1993 ஆண்டில் உலகளாவிய இணைவலையின் வருகையும், அதனால் ஏற்பட்ட சமூக புரட்சியும் தகவல்களை தொகுப்பதிலும் பகிர்வதிலும் பல்வேறு மாற்றங்களைக் கொண்டு வந்தன. ஆரம்பம் முதலே ஒரு கட்டற்ற கலைக்களஞ்சியம் தொடர்பாக பலர் திட்டங்களை செயல்படுத்த முனைந்தனர். விக்கிபீடியாவே அவற்றுள் இந்தளவுக்கு வெற்றி கண்டது எனலாம்.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்/விக்கிப்பீடியா

## பெயர்க்காரணம்

உலகில் உள்ள எந்தப் பொருள் குறித்தும் முழுமையாகத் தெரிந்து கொள்ள உதவும் ஒரு புத்தகம் என்சைக்ளோபீடியா என்கிற கலைக்களஞ்சியம்தான். அகரமுதலி எனப்படும் அகராதிகளில் சொற்களுக்கான பொருள் தெரிந்தாலும், அதற்கான முழு விளக்கம் கலைக்களஞ்சியத்தில் தான் கிடைக்கும். இந்த கலைக்களஞ்சியத்தைப் போன்று முழு விளக்கத்தையும் இணைய வழியில் கொடுக்கும் முயற்சியில் தொடங்கப்பட்டதுதான் விக்கிப்பீடியா. அமெரிக்காவைச் சேர்ந்த 'ஜிம்மி வேல்ஸ்' மற்றும் தத்துவ ஆசிரியரான 'லாரி சாஞ்சர்' அடங்கிய குழுவினர் விக்கிப்பீடியாவைத் தொடங்கினர். ஹவாய் மொழியில் 'விக்கி' என்றால் 'விரைவு' என்று பொருள். என்சைக்ளோ பீடியா என்ற சொல்லிலிருந்து 'பீடியா' என்ற சொல் பெறப்பட்டது. எனவே இணையத்தில் தேடும் தரவுகளை விரைவாகத் தரும்வகையில் உருவாக்கப்பட்டதால் விக்கிப்பீடியா என்றானது.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்/விக்கிப்பீடியா

## தொடக்கம்

அறிவு சார்ந்த தகவல்களைப் பயன்பாட்டாளர்களுக்கு விரைவில் தரக் கூடியதாக உள்ளதால் விக்கிப்பீடியா என்கிற பெயரைத் தேர்வு செய்ததாகக் குறிப்பிடும் இவர்கள் 2001 ஆம் ஆண்டு ஜனவரி மாதம் 15 ஆம் தேதியில் விக்கிப்பீடியாவைத் தொடங்கினர். விக்கிப்பீடியா அமைப்பு ஆங்கில மொழிக்கு அடுத்து 2001 ஆம் ஆண்டு மார்ச் மாதத்தில் பிரெஞ்சு மொழியிலும், மே மாதம் ஜெர்மன் மொழியிலும் தனி விக்கிப்பீடியாக்களை உருவாக்கியது. பின்னர் விக்கிப்பீடியா தளத்தில் பிற மொழிகளில் ஆர்வமுடையவர்கள் அம்மொழிகளில் விக்கிப்பீடியாக்களை உருவாக்கிக் கொள்ளும் இடைமுக வசதிகளைச் செய்து கொடுத்தது. இவ்வசதிகளைப் பயன்படுத்தி உலகில் இணையம் பயன்படுத்தி வந்த பலரும் தங்கள் மொழிகளில் விக்கிப்பீடியாவைத் தொடங்கினர்.
விக்கிப்பீடியா, தற்போது உலகின் பல்வேறு நாடுகளில் பயன்பாட்டில் இருந்து வரும் 285 மொழிகளில் உருவாக்கப்பட்டிருக்கின்றது. இந்தியாவில் பயன்பாட்டிலுள்ள மொழிகளில் இந்தி, தெலுங்கு, தமிழ், மராத்தி, மலையாளம், குஜராத்தி, வங்காளம், உருது, கன்னடம், பீகாரி, ஒடியா (ஒரியா), காஷ்மீரி, சிந்தி, அசாமி, சமற்கிருதம், பஞ்சாபி போன்ற மொழிகளில் விக்கிப்பீடியாக்கள் உருவாக்கப்பட்டிருக்கின்றன. 2003 ஆம் ஆண்டில் விக்கிமீடியா பவுண்டேசன் என்கிற வணிக நோக்கமற்ற அமைப்பாகப் பதிவு செய்யப் பெற்று, அதன் மூலம் விக்கிப்பீடியா நிர்வகிக்கப்பட்டு வருகிறது.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்/விக்கிப்பீடியா

## தமிழ் விக்கிப்பீடியா

தொல்காப்பியம், திருக்குறள் போன்றவற்றை தமிழ் மரபின் அக்கால கலைக்களஞ்சியங்களாக கருதலாம். தமிழ் இலக்கியங்களிலும் பல பொருள் தரும் இலக்கிய வடிவங்கள் உண்டு. எனினும் அனைத்து தரப்பட்ட தகவல்களையும் தொகுத்து வகுத்துத் தர தமிழ் சூழலில், மரபில் முயற்சிகள் மேற்கொள்ளப்படவில்லை. 1900 களில் அபிதான சிந்தாமணி என்ற இலக்கிய கலைக்களஞ்சியம் ஒன்று வெளிவந்தது; அது பிற துறை சார் தகவல்களை பகிரவில்லை. தமிழ் விக்கிபீடியாவிற்கு முன்பு இணையத்தில் கலைக்களஞ்சியம் உருவாக்க இம்முயற்சி மேற்கொள்ளப்பட்டது. ஆனால் அது வெற்றியளிக்கவில்லை.  
பலர் தமிழ் விக்கிபீடியா தொடங்கினால் நன்று என்று யாகூ குழுமங்களில் அலசிய சில அஞ்சல்கள் இணையத்தில் கிடைக்கின்றன. தமிழ் விக்கிப்பீடியா செப்டம்பர் 2003 அன்று தொடங்கப்பட்டது. (இணைய முகவரி: http://ta.wikipedia.org/) யார் முதலில் தமிழ் பக்கத்தை தொடங்கியர் என்று தெரியவில்லை. ஆனால் வளைகுடா நாடான அபுதாபியில் கட்டிடக் கலைப் பொறியாளராக இருந்து வரும் இலங்கைத் தமிழரான இ. மயூரநாதன் என்பவர் 2003 ஆம் ஆண்டு நவம்பர் மாதம் ஆரம்பப் பக்கங்களை அமைத்து, இடைவிடாது தொடர்ந்து பங்களித்து வருகின்றார். இவர் முதன் முதலில் தமிழ் மொழிக்கான விக்கிப்பீடியாவிற்கான முகப்புப் பக்கத்தை (முதற்பக்கம்) உருவாக்கினார். விக்கிப்பீடியாவிற்கும் அதன் இணைத் திட்டங்களுக்கும் தேவையான மீடியா விக்கி என்கிற மென்பொருளின் எல்லாப் பக்கங்களுக்கும் உரிய இடைமுகத்துக்கும் தேவையான தகவல்கள் அனைத்தையும் இவர்தான் தமிழில் மொழிபெயர்த்து இருக்கிறார். அதன் பிறகு இவர் தொடர்ந்து தமிழ் விக்கிப்பீடியாவில் பல கட்டுரைகளை உருவாக்கி உலகத் தமிழர்கள் பலரின் கவனத்தையும் தமிழ் விக்கிப்பீடியாவின் பக்கம் கொண்டு வந்தார்.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்/விக்கிப்பீடியா

## வளர்ச்சி

இன்று தமிழ் மொழியிலான விக்கிப்பீடியா 55,600 க்கும் மேற்பட்ட கட்டுரைகளுடன் உலகின் அனைத்து மொழிகளுக்கான விக்கிப்பீடியாக்களின் பட்டியலில் 48 வது இடத்திலும், இந்திய மொழிகளுக்கான விக்கிப்பீடியாக்களின் பட்டியலில் மூன்றாவது இடத்திலும் இருக்கிறது. இன்று 300 தொடர் பங்களிப்பாளர்களைக் கொண்டு விக்கிப்பீடியா மிளிர்ந்து வருகிறது. ஒவ்வொரு நாளும் புது பயனர்கள் இணைகின்றார்கள், தமிழ் விக்கிபீடியாவின் வளர்ச்சி வேகம் தொடர்ச்சியாக அதிகரித்த வண்ணமே உள்ளது. ஆப்பிரிக்கா, மத்திய கிழக்கு, ஐரோப்பா, ஆஸ்திரேலியா, இந்தியா, இலங்கை, மலேசியா, சிங்கப்பூர், வட அமெரிக்கா என்று அனைத்து பாகங்களில் வாழும் தமிழ் அன்பர்கள் பங்களிக்கின்றார்கள்.
# விக்கிப்பீடியா:தமிழ் விக்கியூடகக் கையேடு/விக்கியூடகத் திட்டங்கள்/விக்கிப்பீடியா

## பயன்பாடு

தமிழ் விக்கிப்பீடியாவின் பயன்பாடு உலகளாவிய அளவில் பரந்துபட்டதாகும். மாணவர்கள், ஆசிரியர்கள், பேராசிரியர்கள், போட்டித் தேர்வு எழுதுபவர்கள், பொது மக்கள் போன்றோர் விக்கிப்பீடியாவைப் பயன்படுத்துகின்றனர். இணையத்தில் தகவல்களைத் திரட்டித் தரும் வலைப்பதிவுகள் விக்கிபீடியாவின் கட்டுரைகளை வெளியிடுகின்றன. வானொலி நிலையங்கள், தொலைக்காட்சி போன்ற ஊடகங்கள் 'இன்று ஒரு தகவல்' போன்ற தகவல்களுக்காக விக்கிப்பீடியாவையே நாடுகின்றன. மேலும் கூகுள் தேடலில் விக்கிப்பீடியா கட்டுரைகள் முதல் ஐந்து இடங்களுக்குள் இடம்பெற்றுவிடுகின்றன. தமிழ் நாடு அரசால் வெளியிடப்பட்டுள்ள சமச்சீர் கல்வி பாடத்திட்டங்களில் விக்கிப்பீடியா தளத்தைப் பார்வையிடுமாறு மேற்கோள்களாகச் சுட்டப்பட்டுள்ளது. அனைத்து துறை சார்ந்த தகவல்களையும் உள்ளடக்கியுள்ளதால் விக்கிப்பீடியாவின் பயன்பாடும் வளர்ச்சியுற்றே வருகிறது எனலாம்.  
2006ல், டைம் சஞ்சிகை, உலகளாவிய ரீதியில் இணைய மக்கள் கூட்டுப் பங்களிப்பின் துரித வளர்ச்சிக்கு யூ டியூப், மை ஸ்பேஸ் மற்றும் முகநூல் (ஃபேஸ்புக்) ஆகியவற்றுக்கு மேலதிகமாக விக்கிப்பீடியாவினது பங்களிப்பை குறிப்பிட்டுள்ளது. விக்கிப்பீடியா ஒரு செய்தி ஊடகமாகவும் குறிப்பிடப்படுகிறது. இதற்குக் காரணம், முக்கிய செய்திகள் தொடர்பான கட்டுரைகள் அடிக்கடி இற்றைப்படுத்தப்படுவதேயாகும். நேச்சர் இதழ் மூலம் 2005ல் மேற்கொள்ளப்பட்ட ஆய்வின் மூலம், இதிலுள்ள விஞ்ஞானக் கட்டுரைகள் பிரித்தானிக்கா கலைக்களஞ்சியத்தின் கட்டுரைகளைப் போல் துல்லியத்தன்மை கொண்டன எனக் கண்டறியப்பட்டது.  
செப்டம்பர் 2013 வரையில், விக்கிப்பீடியா 285 மொழிகளில் செயற்படுகிறது. இது இணையத்தளத்தில் இயங்கும் உசாத்துணைப் பகுதிகளிலேயே மிகவும் பெரியதும் அதிக புகழ்பெற்றதுமாகும். மேலும், இது அலெக்சா இணையத்தளத்தில் காணப்படும் இணையத்தளங்களின் தரவரிசையில் ஆறாவது இடத்தில் உள்ளதோடு, உலகளாவிய ரீதியில் அண்ணளவாக 365 மில்லியன் வாசகர்களையும் கொண்டுள்ளது.
# கலிபோர்னியா வளைகுடா

**கலிபோர்னியா வளைகுடா** (*Gulf of California*) பாகா கலிபோர்னியா மூவலந்தீவை மெக்சிக்கோ பெருநிலத்திலிருந்து பிரிக்கின்ற நீர்ப்பரப்பாகும். இது **கார்தேசு கடல் ** (Sea of Cortez) என்றும் **வெர்மிலியன் கடல்** என்றும் அழைக்கப்படுகிறது. உள்ளூர் எசுப்பானிய மொழியில் **மார் தெ கோர்தேசு** அல்லது **மார் பெர்மெயோ** எனப்படுகிறது. இதன் எல்லைகளாக மெக்சிக்கோ மாநிலங்களான பாகா கலிபோர்னியா, தெற்கு பாகா கலிபோர்னியா, சோனோரா, மற்றும் சினலோயா அமைந்துள்ளன. இதன் கடற்கரை ஏறத்தாழ நீளமுடையது. இந்த வளைகுடாவில் கொலராடோ, ஃபுயர்டெ, மேயோ, சினலோயா, சோனோரா மற்றும் யாக்குயி ஆறுகள் வந்தடைகின்றன. இதன் பரப்பளவு ஏறத்தாழ ஆகவுள்ளது.  
இந்த வளைகுடா உலகப் பரப்பில் அமைந்துள்ள மிகவும் பல்வகைமை உள்ள கடல்களில் ஒன்றாகக் கருதப்படுகிறது. 5000க்கும் மேலான பெரும் முதுகெலும்பிலிகளின் இனங்கள் இங்குள்ளதாக ஆய்ந்தறியப்பட்டுள்ளது. ஒரு மில்லியனுக்கும் கூடிய மக்கள்தொகை கொண்டுள்ள பாகா கலிபோர்னியா உலகின் மிக நீண்ட மூவலந்தீவுகளில் ஒன்றாக உள்ளது. கலிபோர்னியா வளைகுடா உலகப் பாரம்பரியக் களமாக அறிவிக்கப்பட்டுள்ளது.
# எலிசா

**எலிசா** (;
, Greek: , *Elissaîos* or Ἐλισαιέ, *Elisaié*, அரபு மொழி: اليسع *Elyasaʻ*) என்பவர் எபிரேய விவிலியத்தில் குறிப்பிடப்பட்டுள்ள அற்புதம் நிகழ்த்திய ஓர் இறைவாக்கினர். இவரைப் பற்றி இசுலாம் மற்றும் பாகாய் நூல்களிலும் குறிப்பிடப்பட்டுள்ளன. இவருடைய பெயர் எபிரேய மொழியின் ஊடாக ஒலிபெயராக "எலிசா" என்று உச்சரிக்கப்படுகின்றது.
# யூதேயப் பாலைவனம்

**யூதேயப் பாலைவனம்** (*Judaean Desert*, , Midbar Yehuda அரபு:** صحراء يهودا**) என்பது கிழக்கு எருசலேம் முதல் சாக்கடல் வரை இசுரேலும் மேற்குக் கரையிலும் உள்ள ஓர் பாலைவனமாகும். இது வடகிழக்கு நெகேவ் முதல் கிழக்கு பெய்ட் எல் வரை நீண்டு, பாறைச்சரிவுகளின் மேல் காணப்படுகின்றது. இதன் செங்குத்தான சரிவு சாக்கடலிலும் யோர்தான் சமவெளியிலும் முடிவடைகிறது. யூதேயப் பாலைவனம் வடகிழக்கிலிருந்து தென்கிழக்கு வரை பல சிறு சமவெளிகளைக் கடக்கின்றது. அதில் பல சிறு செங்குத்துப் பள்ளத்தாக்குகள் காணப்படுகின்றன. அவற்றில் பல ஆழம் மிக்கவையாகவும், கிழக்கில் 600 அடியிலிருந்து மேற்கில் 1,200 அடி வரை வரை காணப்படுகின்றன. யூதேயப் பாலைவனம் கிழக்கு யூதேய மலையுடன் சிறப்பு வடிவ அமைப்பியல் கொண்ட ஒன்றாகும்.
# சட்டை

**சட்டை** (shirt) என்பது மனிதர்கள் உடுத்தும் ஒரு ஆடை ஆகும். இதனை நீண்ட ஆண்டுகளாக ஆண்கள் மட்டுமே அணிந்து வந்தனர். ஆனால் தற்போது பெண்களும் சட்டையை அணிந்து கொள்கின்றனர்.  
பெண்கள் அணியும் சட்டைக்கும், ஆண்கள் அணியும் சட்டைக்கும் தையல் முறை வேறுபடுகின்றன. இரண்டு வகைகளில் சட்டை தயாரிப்பு செய்யப்படுகிறது. ஒன்று, நல்ல நீள அகலமுள்ள துணியாக நூலினை நெய்து விற்கப்படுவதை வாடிக்கையாளர்கள் காசு கொடுத்து வாங்கி, பின் அவர்களின் உடல் அளவுகள் கொண்டு தையல் காரர்களிடம் கொடுத்து தைத்து தர வேண்டுவர். மற்றொன்று, ஒரு சில குறிப்பிட்ட அளவுகளில் துணி தயாரிக்கும் நிறுவனமே துணியினை சட்டையாக தயாரித்து வாடிக்கையாளர்களுக்கு விற்பர். முதலில் கூறியது துணி எடுத்து தைக்கும் முறை. இரண்டாவது, தயார்நிலை சட்டை ஆகும்.  
பொதுவாக சட்டை, குறிப்பாக தயார்நிலை சட்டை, அலுவல் சட்டை மற்றும் புறப்பயன் சட்டை என இரண்டு வகையாக பிரிப்பர். இப்பிரிவு அதன் ஒயில் மிக்க தையல் முறையினால் வேறுபடுகிறது. அலுவல் ஒயில் மிக்க சட்டையை அலுவலகங்களில் பயன்படுத்தப்படும். புறப்பயன் ஒயில் மிக்க சட்டையை அலுவலகம் அல்லாத பிறப்பயன்பாட்டிற்கு பயன்படுத்தப்படும். ஆனால் நடைமுறையில் மனிதர்கள் இந்த முறையில் இருந்து வேறுபட்டும் பயன்படுத்துவர்.  
இதேப் போன்று சட்டையில் உள்ள கை அளவுகளும் மாறுபடும். முழுக்கைச் சட்டையில் கைமுழுதும் மூடியவாறு இருக்கும். அரைக்கைச் சட்டை பாதி கை அளவிற்கு மூடியவாறு இருக்கும். சட்டையின் அணியும் பொழுது நெஞ்சுப்பகுதியில் எவ்விடம் இருக்கிறதோ அங்கு பை ஒன்றும் தைக்கப்பட்டிருக்கும். இரண்டு நெஞ்சின் பகுதியில் சில சட்டையில் வைத்திருப்பர். இருபுறமும் பை இல்லாமலும் இருக்கும்.  
சட்டையின் பின்புறம் தளர்ந்த அகலம் வைத்தும் தைத்திருப்பர்.
# காற்றுத் திறன்

பண்ணை,வட மேற்கு இங்கிலாந்து]]
**காற்றுத் திறன்** (*Wind power*) அல்லது **காற்று மின்சாரம்** (*wind electricity*) எனப்படுவது காற்றிலிருந்து மின்னாற்றலைப் பெறுவதைக் குறிக்கின்றது. அதாவது, காற்றுச் சுழலிகளைப் பயன்படுத்திக் காற்றிலிருந்து மின்னாற்றலை உற்பத்தி செய்யும் பொறிமுறையாகும். பெரிய காற்றாலைப் பண்ணைகளில் நூற்றுக்கணக்கான தனித்தனிக் காற்றுச் சுழலிகள் மின் திறன் செலுத்தல் தொகுதிகளில் இணைக்கப்படுவதன் மூலம் மின்சாரம் உற்பத்தி செய்யப்படுகின்றது. புதைபடிவ எரிபொருள் சக்தியின் மாற்றுச்சக்தி முறையொன்றாகக் காற்றுத் திறன் காணப்படுகின்றது.  
ஏனைய ஆற்றல் முதல்களுடன் ஒப்பிடும் போது காற்று ஆற்றலைப் பயன்படுத்தி மின்சாரம் பெறப்படுவதன் மூலம் சுற்றுச்சூழல் மாசடைதல் பெருமளவில் தடுக்கப்படுகின்றது. எனினும், காற்று மின்சாரத்தைப் பெறுவதற்குப் பயன்படுத்தப்படும் காற்றுச் சுழலிகளுடன் கூடிய தொகுதிக்கான உற்பத்திச் செலவு அதிகமாகும். 2011 ஆம் ஆண்டளவில் டென்மார்க் தனது மொத்த மின்சார நுகர்வின் கால்பகுதியைக் காற்று மின்சாரத்தின் மூலம் பெற்றுள்ளது. மேலும், உலகின் 83 நாடுகள் காற்று மின்சாரத்தை வணிக நோக்கு அடிப்படையில் பயன்படுத்துகின்றன. 2010 ஆம் ஆண்டளவில் உலகின் மொத்த மின்சார நுகர்வின் 2.5 சதவீதம் காற்று மின்சாரத்தின் மூலம் பெறப்பட்டுள்ளதுடன், காற்று மின்சாரத்தைப் பயன்படுத்தும் அளவு ஆண்டுக்கு 25 சதவீதத்தால் உயர்வடைந்து செல்கின்றது.
# காற்றுத் திறன்

### வரலாறு

காற்றில் இருந்து மின்சாரத்தை உற்பத்தி செய்யும் இயந்திரத்தை முதலாவதாக அமெரிக்கக் கண்டுபிடிப்பாளரான சார்ல் எப். புருஸ் 1888 இல் கண்டுபிடிக்கப்பட்டது. அவரால் கண்டுபிடிக்கப்பட்ட இயந்திரம் 12 கிலோவாற்று நேர் ஓட்ட மின்சாரத்தை மதிப்பீடு செய்தது. 1920 நடுப்பகுதிகளில் அமெரிக்காவில் ஒன்று முதல் மூன்று கிலோவாற்று காற்று
மின்பிறப்பாக்கிகள் பரிஸ்-டன்ஸ் போன்ற கம்பனிகளால் அபிவிருத்தி செய்யப்பட்டது.  
1956ஆம் ஆண்டில் டென்மார்க்கில் 200கிலோவாற்று மின்சாரத்தை உற்பத்தி செய்யக்கூடிய மூன்று விசிறிகளைக் கொண்ட காற்றுச்சுழலி யொகனீஸ் ஜூல் என்பவரால் உருவாக்கப்பட்டது. 1975 இல் அமெரிக்காவின் எரிசக்தி திணைக்களம்
பயன்பாட்டு அளவு காற்றுச் சுழலிகளை அபிவிருத்தி செய்யும் திட்டத்தை ஆரம்பித்தது.  
காற்றுச்சக்தியைப் பயன்படுத்தி மின்சாரம் உற்பத்தி செய்யும் முறை பல நூற்றாண்டுகளாக விருத்தியடைந்து வந்துள்ளது. 21ஆம் நூற்றாண்டில் காற்று மின்சார உற்பத்தி உலகம் முழுதும் பாரியளவில் வளர்ச்சியடையும் என எதிர்பார்க்கப்படுகின்றது.
# காற்றுத் திறன்

### காற்றுச்சக்தி

காற்றுச் சக்தியானது வளியின் அசைவின் இயக்கசக்தியாகும்.ஓரலகு நேரத்தில் குறித்த கற்பனைப் பரப்பை வாரிச்செல்லும் மொத்த காற்று சக்தி பின்வரும் சமன்பாட்டினால் தரப்படுகின்றது.  
**Ε= ½mν^2 =½(Aνtρ)ν^2 = ½Aρν^3**  
ρ=காற்றின் அடர்த்தி  
ν=காற்றின் வேகம்  
ஆற்றுதிறன் அல்லது வலு(P) = (ஆற்றல்)/(கால இடைவெளி) = (வேலை)/(கால இடைவெளி)  
**P = Ε/t = ½Aρν^3**.  
காற்றுச் சக்தியானது ஒரு திறந்த வளிப்பாய்ச்சலாகும். எனவே,காற்றின் வலு வேகத்தின் மூன்றாம் அடுக்குக்கு நேர்விகித சமனாகும். காற்றின் வேகம் இருமடங்காகும் போது வலு 8 மடங்கினால் அதிகரிக்கும்.